sagorsarker/bangla-wikipedia huggingface dataset:
নাসিমা আক্তার

নাসিমা আক্তার (জন্ম ১৯৭০) হচ্ছেন একজন বাংলাদেশী বিজ্ঞানী যিনি নিউক্লিয়ার মেডিসিন বিশেষজ্ঞ। ২০১০-এ, তিনি নিউক্লিয়ার কার্ডিওলজির গবেষণা এবং ভ্রূণীয় অনিয়মের নুচাল ট্রান্সসুয়েন্সীর গবেষণার জন্য বিএএস-টিডব্লিউএএস তরুন বিজ্ঞানী পুরস্কার লাভ করেন। ২০১৩-এ, নিউক্লিয়ার মেডিসিন ও আল্ট্রাসনোগ্রাফি-এ তার কাজের জন্য তিনি এলসেভিয়ার ফাউন্ডেশন অ্যাওয়ার্ড-এ সম্মানিত হন।
নাসিমা আক্তার ১৯৭০ সালে জন্মগ্রহণ করেন।১৯৯৫ সালে সিলেট এম.এ.জি. ওসমানী মেডিকেল কলেজ থেকে এম.বি.বি.এস ডিগ্রি লাভ করেন এবং ২০০১ সালে বঙ্গবন্ধু শেখ মুজিব মেডিকেল বিশ্ববিদ্যালয় থেকে এম.ফিল পরে কানজওয়া সেইরইয়ো বিশ্ববিদ্যালয়, জাপান থেকে ২০০৮ সালে পিএইচডি ডিগ্রী লাভ করেন। পরবর্তীতে জাপানের কাগওয়া বিশ্ববিদ্যালয় থেকে ধাত্রীবিদ্যাসংক্রান্ত আলট্রাসনোগ্রাফি বিষয়ে প্রশিক্ষণ নেন ।
১৯৯৮ সালে, নাসিমা আক্তার ঢাকায় বাংলাদেশ পরমাণু শক্তি কমিশন-এ নিউক্লিয়ার মেডিসিন চিকিৎসক হিসাবে কাজ শুরু করে। গর্ভধারণের প্রথম তিন মাসে নুচাল ট্রান্সসুয়েন্সী ব্যবহার করে তিনি ব্যতিক্রমসমূহ নিয়ে গবেষণা করেছেন। তিনি গর্ভস রোগের (গর্ভস রোগটি ইমিউন সিস্টেমের একটি ব্যাধি যা থাইরয়েড গ্রন্থিটিকে অতিরিক্ত পরিমাণে পরিণত করে। এটি একটি অটোইমিউন ডিসঅর্ডার, যার মানে শরীরের ইমিউন সিস্টেম ভুলভাবে শরীরের নিজস্ব কোষের উপর আক্রমণ করে) গবেষণা জন্য রেডিওয়ডিন থেরাপীও ব্যবহার করেছেন। এছাড়াও ইঁদুরের উপর পরীক্ষা করেছেন রেডিওট্রাসার উন্নত করে সিজোফ্রেনিয়া, এবং সিগমা রিসেপ্টর ইমেজিংয়ের মাধ্যমে টিউমার বৃদ্ধি, ডিমেনশিয়া, এবং স্কিটসোফ্রিনিয়া তদন্তের জন্য। তিনি জাতীয় ও আন্তর্জাতিক পর্যায়ের ৪০ টি জার্নালে পেপার প্রকাশ করেছেন এবং দেশে এবং বিদেশে ১৫ টি প্রেজেন্টেশন দিয়েছেন।
তরুণ বিজ্ঞানী হিসাবে, নাসিমা বেশ কয়েকটি পুরস্কার পেয়েছেন, যার মধ্যে রয়েছে তরুণ বিজ্ঞানী পুরস্কার এবং বাংলাদেশ সোসাইটি অফ নিউক্লিয়ার মেডিসিনের স্বর্ণ পদক। ২০১০-এ, লাভ করেন বিএএস-টিডব্লিউএএস তরুন বিজ্ঞানী পুরস্কার এবং ২০১৩-এ ওষুধ এবং প্রাণ বিজ্ঞানে তার অগ্রণী কাজের জন্য এলসেভিয়ার ফাউন্ডেশন পুরস্কারের সঙ্গে তাকে সম্মানিত করা হয়। $৫,০০০ ডলারের পুরস্কার ছাড়াও, এলসেভিয়ার পুরস্কারের জন্য আমেরিকান অ্যাসোসিয়েশন ফর অ্যাডভ্যান্সমেন্ট অফ সায়েন্স বোস্টন এর সভায় তিনি উপস্থিত ছিলেন।
মৌসুমী নাগ

মৌসুমী নাগ হচ্ছেন একজন বাংলাদেশী মডেল ও অভিনেত্রী। ২০০৬-এ "সুরে আঁকা ছবি" নাটকে অভিনয়ের মাধ্যমে তার মিডিয়া জগতে অভিষেক ঘটে। "সুরে আঁকা ছবি" ছিল তার প্রথম বাণিজ্যিক সাফল্য লাভ করা টিভি নাটক। এর পরে, তিনি ১৫০টি নাটকে অভিনয় করেছেন। মৌসুমী নাগ বর্তমানে বাংলাদেশী টিভি নাটক শিল্পের জনপ্রিয় নামগুলির একটি। তিনি বাংলা চলচ্চিত্রেও অভিনয় করেছেন।
"রান আউট" চলচ্চিত্রে অভিনয়ের মাধ্যমে তিনি আরো জনপ্রিয়তা লাভ করেন। এই চলচ্চিত্রে, তিনি অন্য আরেক বিখ্যাত বাংলাদেশি অভিনেতা সজল নূর-এর বিপরীতে অভিনয় করেন। এটি বহুল জনপ্রিয়তা লাভ করে এবং একটি বক্স অফিসের সফল চলচ্চিত্র। তিনি এই ছবিটিতে অভিনয় করে ভাল স্বীকৃতি লাভ করেন এবং তারপরে তিনি ঢালিউডের আরো কিছু চলচ্চিত্রে অভিনয় করেন, যেমন "ফিল মাই লাভ" এবং আরও কিছু চলচ্চিত্র।
মৌসুমী নাগ ২০০০ সালে "মিঠু বিশ্বাসকে" বিয়ে করেন। তারপর তিনি তার নাম মৌসুমী বিশ্বাস নামে পরিবর্তন করেন। এই দম্পতির একটি পুত্র সন্তান আছে, যার নাম "পৃথ্বী বিশ্বাস"। কিছু বছর পর, মৌসুমী মিঠু বিশ্বাসের সঙ্গে বিবাহ বিচ্ছেদ করেন এবং ২৯ আগস্ট ২০১৩-এ শোয়েব ইসলামকে বিয়ে করেন। এই দম্পতির দুটি সন্তান রয়েছে, প্রথমজন ছেলে, ১৪ সেপ্টেম্বর ২০১৫-এ তার জন্ম হয়। দ্বিতীয় মেয়ে, ১০ মার্চ ২০২৪-এ তার জন্ম হয়।
কৃষ্ণা বসু

কৃষ্ণা বসু (জন্ম ২৬ ডিসেম্বর ১৯৩০ - মৃত্যু ২২ ফেব্রুয়ারি ২০২০) একজন ভারতীয় রাজনীতিবিদ, সমাজকর্মী এবং সংসদ সদস্য। তিনি কলকাতা সিটি কলেজে ৪০ বছর শিক্ষকতা করেন এবং পরে ৮ বছর অধ্যক্ষ হিসেবে নিয়োজিত ছিলেন।
কৃষ্ণা বসু ২৬ ডিসেম্বর, ১৯৩০-এ ঢাকায় জন্মগ্রহণ করেন। তার পিতা হচ্ছেন চারু সি. চৌধুরী জন্ম(কিশোরগঞ্জ) এবং মাতা ছায়া দেবী চৌধুরানী। তার পিতা ছিলেন সাংবিধানিক অধ্যয়ন বিশেষজ্ঞ এবং পশ্চিম বঙ্গীয় আইন পরিষদের সচিব। ১৯৫৫ সালের ৯ ডিসেম্বর তিনি শিশির কুমার বসুকে বিয়ে করেন এবং তাদের দুই পুত্র, সুমন্ত্র বসু, সুগত বসু এবং এক কন্যা শর্মিলা বসু। শিশির বসু শরৎ চন্দ্র বসুর পুত্র, সুভাষ চন্দ্র বসুর বড় ভাই।
তিনি কলকাতা বিশ্ববিদ্যালয় থেকে ইংরেজি সাহিত্যের উপর বি.এ ও এম.এ ডিগ্রী লাভ করেন। ভাটখন্দ সঙ্গীত ইনস্টিটিউট, লখনউ, উত্তর প্রদেশ থেকে সম্মানিত সঙ্গীত-বিশারদ ডিগ্রী লাভ করেন।
তিনি কলকাতা সিটি কলেজে ৪০ বছর শিক্ষকতা করেন, যেখানে তিনি ইংরেজি বিভাগের প্রধান ছিলেন এবং আট বছরের জন্য কলেজের প্রধান হিসেবে দায়িত্ব পালন করেন।
তিনি প্রথমবারের মতো ১৯৯৬-১৯৯৮ মেয়াদে ১১তম লোকসভার সাংসদ নির্বাচিত হন। তিনি ১২তম (১৯৯৮–১৯৯৯) এবং ১৩তম (১৯৯৯–২০০৪) লোকসভারও সদস্য ছিলেন। তার তৃতীয় মেয়াদে, তিনি নিয়োজিত ছিলেন:
বসু সক্রিয়ভাবে জনস্বার্থে কাজ করেছেন। তিনি কলকাতা ইনস্টিটিউট অব চাইল্ড হেলথ ট্রাস্টের প্রেসিডেন্ট এবং নেতাজি গবেষণা ব্যুরো কাউন্সিলের চেয়ারম্যান, "বিবেক চেতনা" এর প্রেসিডেন্ট – যেটি হচ্ছে অনগ্রসর নারী ও শিশুদের জন্য একটি অলাভজনক সংস্থা এবং আর্ন্তজাতিক পি.ই.এন এর একজন সদস্য।
কৃষ্ণা বসু ইংরেজি ও বাংলা ভাষার কিছু পত্রিকার কলামিস্ট ছিলেন। যেমন: দেশ, আনন্দবাজার পত্রিকা, যুগান্তর, অমৃত বাজার পত্রিকা, দ্য স্টেটসম্যান, টেলিগ্রাফ, ইলাস্ট্রেড উইকলি অব ইন্ডিয়া। তিনি নারী ও শিশু উন্নয়ন এবং প্রতিবন্ধীদের কল্যাণের জন্যও কাজ করেছেন।
কৃষ্ণা বসু ২০২০ সালের ২২ ফেব্রুয়ারি কলকাতার ইস্টার্ন মেট্রোপলিটান বাইপাসের একটি বেসরকারি হাসপাতালে ৮৯ বছর বয়সে প্রয়াত হন।
মৈশাদী ইউনিয়ন

মৈশাদী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
মৈশাদী ইউনিয়নের আয়তন ১,৯১৪ একর।
২০১১ সালের পরিসংখ্যান অনুযায়ী মৈশাদী ইউনিয়নের জনসংখ্যা ১৫,০৩০ জন। এর মধ্যে পুরুষ ৭,১৪৯ জন এবং মহিলা ৭,৮৮১ জন। মোট পরিবার ৩,২৫৫টি।
চাঁদপুর সদর উপজেলার মধ্যাংশে মৈশাদী ইউনিয়নের অবস্থান। এ ইউনিয়নের পূর্বে শাহ মাহমুদপুর ইউনিয়ন, উত্তরে আশিকাটি ইউনিয়ন ও কল্যাণপুর ইউনিয়ন, পশ্চিমে তরপুরচণ্ডী ইউনিয়ন এবং দক্ষিণে ডাকাতিয়া নদী ও বাগাদী ইউনিয়ন অবস্থিত।
মৈশাদী ইউনিয়ন চাঁদপুর সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী মৈশাদী ইউনিয়নের সাক্ষরতার হার ৫৫.১%।
তরপুরচণ্ডী ইউনিয়ন

তরপুরচণ্ডী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
তরপুরচণ্ডী ইউনিয়নের আয়তন ২,৫০১ একর।
২০১১ সালের পরিসংখ্যান অনুযায়ী তরপুরচণ্ডী ইউনিয়নের জনসংখ্যা ১২,০৪৪ জন। এর মধ্যে পুরুষ ৫,৮০৩ জন এবং মহিলা ৬,২৪১ জন। মোট পরিবার ২,৪৯১টি।
চাঁদপুর সদর উপজেলার মধ্যাংশে তরপুরচণ্ডী ইউনিয়নের অবস্থান। এ ইউনিয়নের উত্তরে কল্যাণপুর ইউনিয়ন, পূর্বে মৈশাদী ইউনিয়ন, দক্ষিণ-পূর্বে বাগাদী ইউনিয়ন, দক্ষিণে বালিয়া ইউনিয়ন, দক্ষিণ-পশ্চিমে চাঁদপুর পৌরসভা এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।
তরপুরচণ্ডী ইউনিয়ন চাঁদপুর সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী তরপুরচণ্ডী ইউনিয়নের সাক্ষরতার হার ৫৯%।
ওয়ারলেস বাজার
বাগাদী ইউনিয়ন

বাগাদী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
বাগাদী ইউনিয়নের আয়তন ৩,৩৯৮ একর।
২০১১ সালের পরিসংখ্যান অনুযায়ী বাগাদী ইউনিয়নের জনসংখ্যা ৩২,১৬৩ জন। এর মধ্যে পুরুষ ১৫,৪১৭ জন এবং মহিলা ১৬,৭৪৬ জন। মোট পরিবার ৬,৭৪০টি।
চাঁদপুর সদর উপজেলার দক্ষিণ-মধ্যাংশে বাগাদী ইউনিয়নের অবস্থান। এ ইউনিয়নের দক্ষিণে ও পশ্চিমে বালিয়া ইউনিয়ন, উত্তর-পশ্চিমে তরপুরচণ্ডী ইউনিয়ন, উত্তরে ডাকাতিয়া নদী ও মৈশাদী ইউনিয়ন এবং পূর্বে শাহ মাহমুদপুর ইউনিয়ন ও ফরিদগঞ্জ উপজেলার বালিথুবা পশ্চিম ইউনিয়ন অবস্থিত।
বাগাদী ইউনিয়ন চাঁদপুর সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী বাগাদী ইউনিয়নের সাক্ষরতার হার ৫০.৩%।
রিনাত ফৌজিয়া

রিনাত ফৌজিয়া বাংলাদেশের একজন সিতার বাদক।
রিনাত ফৌজিয়ার জন্ম ১৯৬৭ সালে। তিনি "বাংলাদেশ শিল্পকলা একাডেমী" (জাতীয় ফাইন এন্ড পারফরমিং আর্ট একাডেমী)র সাবেক মহা পরিচালক এবং নজরুল ইন্সটিটিউট-এর ট্রাস্টি বোর্ডের চেয়ারম্যান মোবারক হোসেন খান এবং বাংলাদেশী কণ্ঠশিল্পী ফৌজিয়া ইয়াসমিন এর কন্যা। তিনি উস্তাদ আয়েত আলী খানের নাতনী।
রিনাত তার চাচাতো ভাই প্রখ্যাত সরোদ বাদক উস্তাদ শাহাদাত হোসেন খানের থেকে সংগীতের প্রশিক্ষণ শুরু করেন। পরবর্তীতে, তিনি তার চাচাতো ভাই সিতার প্রশিক্ষক ওস্তাদ "খুরশিদ খানের" কাছ থেকে "গুরু-শিষ্য-পরম্পরা" সংগীত প্রশিক্ষণ লাভ করেন। তিনি বাংলাদেশের সংগীত প্রশিক্ষণালয় ছায়ানট থেকে পাঁচ বছর মেয়াদী একটি সার্টিফিকেট কোর্স সম্পন্ন করেন। পরে একই প্রশিক্ষণালয় অনুষদে শিক্ষক হিসাবে যোগদান করেন। বারো বছর সেতার প্রশিক্ষণ দেবার পর তিনি বাংলাদেশ টেলিভিশন এবং বাংলাদেশ বেতার (রেডিও বাংলাদেশ) এর বিভিন্ন অনুষ্ঠানে অংশগ্রহণ শুরু করেন। ২৪ নভেম্বর, ২০১৩ একটি একক সংগীতানুষ্ঠানে সিতার বাদক হিসেবে তিনি মঞ্চে উপস্থিত হন। এছাড়াও তিনি মার্কিন যুক্তরাষ্ট্র, যুক্তরাজ্য, নেদারল্যান্ডস, বেলজিয়াম, জার্মানি, ফ্রান্স, ফিলিপাইন এবং হংকংয়ের সফরকালেও সিতারের রাগ প্রদর্শন করেন। 
রিনাত ফৌজিয়া ২০০৯ সালে "অনন্য শীর্ষ দশ" পুরস্কার লাভ করেন। 
প্রথমটির সংগীত রচনা ও পরিচালনা করেছিলন তার চাচা শেখ সাদী খান, অন্যদিকে দ্বিতীয়টিও রচিত হয় তার পরামর্শক উস্তাদ খুরশিদ খান এবং দাদা আয়েত আলী খান এর সংস্পর্শে। "হারামানিক" মৃদুল কান্তি চক্রবর্তীর সাথে লেজার ভিশন কর্তৃক প্রকাশিত।
বালিয়া ইউনিয়ন, চাঁদপুর সদর

বালিয়া বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
বালিয়া ইউনিয়নের আয়তন ৪,৪২২ একর।
২০১১ সালের পরিসংখ্যান অনুযায়ী বালিয়া ইউনিয়নের জনসংখ্যা ৩০,৫২৭ জন। এর মধ্যে পুরুষ ১৪,১৪৮ জন এবং মহিলা ১৬,৩৭৯ জন। মোট পরিবার ৬,৪৬১টি।
চাঁদপুর সদর উপজেলার দক্ষিণ-মধ্যাংশে বালিয়া ইউনিয়নের অবস্থান। এ ইউনিয়নের দক্ষিণে চান্দ্রা ইউনিয়ন; পশ্চিমে লক্ষ্মীপুর মডেল ইউনিয়ন; উত্তর-পশ্চিমে চাঁদপুর পৌরসভা; উত্তরে তরপুরচণ্ডী ইউনিয়ন ও বাগাদী ইউনিয়ন এবং পূর্বে বাগাদী ইউনিয়ন, ফরিদগঞ্জ উপজেলার বালিথুবা পশ্চিম ইউনিয়ন, গোবিন্দপুর উত্তর ইউনিয়ন ও গোবিন্দপুর দক্ষিণ ইউনিয়ন অবস্থিত।
বালিয়া ইউনিয়ন চাঁদপুর সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী বালিয়া ইউনিয়নের সাক্ষরতার হার ৫১.৮%।
ডাকাতিয়া নদী।
১ ফরক্কাবাদ বাজার।
২ বাঘড়া বাজার। 
৩ বালিয়া বাজার। 
৪ ইচলি ঘাট।
৫ রানির হাট।
৬ মদিনা বাজার
৭ ঢালীর ঘাট বাজার
১.জনাব সুজিত রায় নন্দী
বুর্জ মুবারাক আল-কবির

বুর্জ মুবারাক আল-কবির কুয়েতের রাজধানী কুয়েত সিটির একটি প্রস্তাবিত গগনচুম্বী অট্টালিকা। এটি মাদিনাত আল-হারির নামের এক প্রস্তাবিত নগরীর অংশ হবে। ধারণা করা হচ্ছে, ইমারতটির নির্মাণ ২০৩০ সালে শেষ হবে। এটির নির্মাণ শেষ হলে এটি জেদ্দা টাওয়ারের পর পৃথিবীর দ্বিতীয় উচ্চতম ইমারত হবে। বুর্জ মুবারক আল-কবিরের উচ্চতা ১,০০১ মিটার, যা আরব্য রজনীর ১,০০১ রাতের বিষয়টি প্রতিনিধিত্ব করে। ইমারতটিতে ডাবল অথবা ট্রিপল ডেকার এলিভেটর ব্যবহার হবে। ইমারতটির তীব্র বাতাসের মাঝেও টিকে থাকতে পারবে।
লু শোউ-ইয়েন

লু শোউ-ইয়েন (; জন্ম: ৩১ আগস্ট ১৯৬১) তাইওয়ানের একজন রাজনীতিবিদ যিনি পূর্বে টেলিভিশনের উপস্থাপিকা ছিলেন। ২০১৮ সালের ২৫ ডিসেম্বর থেকে তিনি তাইচুং এর মেয়র হিসেবে দায়িত্ব পালন করছেন।
লু শোউ-ইয়েন জাতীয় চেংচি বিশ্ববিদ্যালয় থেকে স্নাতক ডিগ্রি লাভ করেন এবং পরে তামকাং বিশ্ববিদ্যালয় থেকে মাস্টার্স ডিগ্রি অর্জন করেন। তিনি তাইওয়ানের 'চাইনিজ টেলিভিশন সিস্টেম' এ কর্মরত ছিলেন এবং ১৯৯০ সালে গোল্ডেন বেল পুরস্কার লাভ করেন।
তিনি ১৯৯৮ সালে তাইওয়ানের বিধানসভার ইউয়ান আসন থেকে বিধানসভার সদস্য নির্বাচিত হন এবং এক মেয়াদে তাইওয়ান প্রভিন্সিয়াল কনসালটেটিভ কাউন্সিলে দায়িত্ব পালন করেছিলেন।
২০১৮ সালে লিন চিয়া লুংকে পরজিত করে তিনি তাইচুং সিটির মেয়র নির্বাচিত হন।
হুসনা আহমেদ

হুসনা পারভীন আহমেদ ২৮ জুন জন্মগ্রহণ করেন। তিনি ব্রিটেনে জন্মগ্রহণকারী একজন লেখিকা । তিনি ওয়াল্ড মুসলিম লিডারশীপ ফোরামের সেক্রেটারি জেনারেল। তিনি ফেইথ রিগেন ফাউন্ডেশন এর প্রধান নির্বাহী কর্মকর্তা।
আহমেদ তার স্বামীসহ লন্ডনে বসবাস করেন। তার স্বামী সারিফ উদ্দীন আহমদ ,আল খায়ের ফাউন্ডেশন এর সিইও। তার ছয় ছেলেমেয়ে।
আহমেদ তৎকালীন পূর্ব পাকিস্তানের ঢাকায় জন্মগ্রহণ করেন, পরে তিনি যুক্তরাজ্যে স্থান্তরিত হন। সেখানে তিনি পরিবেশ আইনের উপর পিএইচডি ড্রিগ্রি অর্জন করেন।
২০০৬- ২০১৩ সাল পর্যন্ত আহমদ ফেইথ রিগেন ফাউন্ডেশন এর প্রধান নির্বাহী কর্মকর্তা ছিলেন। গবেষণায় ভাল দক্ষতা থাকায় তিনি এসপিএইস হাউজিং (লন্ডন সরকারি অফিসে) এর বোর্ড মেম্বার হন। তিনি ফেইথ এন্ড বিলভ ইন ফিউচার এডুকেশন-এর কো-চেয়ার।
২০০৪ সালে আহমেদ, ইউরোপ ফেডারেশন অব ব্ল্যাক ওমেন বিজনেস ওনার'স থেকে জাতিগত এ্যাওয়ার্ড লাভ করেন। এই এ্যাওয়ার্ডটিটি যারা কৃষ্ণাঙ্গ এবং সংখ্যালগু জজাতি, কিন্ত ব্যবসা পরিচালনা করে তাদের সম্মানে দেওয়া হয়। ২০১০ সালে তিনি ইউনিভার্সাল পিস ফেডারেশন থেকে এম্বাসেডর পিস এ্যাওয়ার্ড লাভ করেন।
অহমেদ ক্রিকলহেড , লন্ডনে বসবাস করেন। তার স্বামী আল খায়ের ফাউন্ডেশন এর প্রধান নির্বাহী কর্মকর্তা। তার ৬ সন্তান।
রেনলি ব্যারাথিয়ন

রেনলি ব্যারাথিয়ন মার্কিন গ্রন্থাকার জর্জ আর. আর. মার্টিন রচিত "আ সং অব আইস অ্যান্ড ফায়ার" উপন্যাস এবং এর টিভি অভিযোজন "গেম অব থ্রোনসের" কাল্পনিক চরিত্র।
স্টিফেন বেরাথন এবং সাসানা এস্টারমন্থ এর সন্তানদের মধ্যে সর্বকনিষ্ঠ সন্তান হলো রেনলি। এইচবিওতে পরিচালিত টিভি অভিযোজন গেম অব থ্রোনস নাটকে গেথিন এন্থনি রেনলি ব্যারাথিয়নের ভূমিকায় অভিনয় করেছেন।
জুবের খান

জুবের কে. খান (পুরো নাম: জুবের কামাল খান) একজন ভারতীয় অভিনেতা, যিনি হিন্দি চলচ্চিত্রে কাজ করে থাকেন। ২০১৪ সালের ৪ জুলাই, তারিখে তিনি "লেকার হাম দিওয়ানা দিল" চলচ্চিত্রের মাধ্যমে বলিউড পাড়ায় আত্মপ্রকাশ করেন।
জুবের মধ্যপ্রদেশের ভোপালে জন্মগ্রহণ করেন। তিনি একজন বি-টেক প্রকৌশলী হিসাবে যোগ্যতা অর্জন করলেও একজন অভিনেতা এবং বিনোদনকর্মী হিসেবে নিজেকে প্রতিষ্ঠিত করেন। এছাড়াও তিনি মার্শাল আর্ট প্রশিক্ষণপাপ্ত।
২০১৪ সালের ৪ জুলাই, তারিখে তিনি লেকার হাম দিওয়ানা দিল চলচ্চিত্রের মাধ্যমে হিন্দি চলচ্চিত্রে আগমন করেন।
জেকরা আলোয়াচ

ঠিকরা বা জেকরা মুহাম্মদ জাবের আলওয়াশ আল-আবেয়াছি () হচ্ছেন বাগদাদের বর্তমান মেয়র যিনি ফেব্রুয়ারি ২০১৫ সাল থেকে দায়িত্ব পালন করছেন। আলোয়াচ বাগদাদ ইউনিভার্সিটি অব টেকনোলজি থেকে প্রকৌশল বিভাগে ব্যাচেলর, বাগদাদ বিশ্ববিদ্যালয়ের নির্মাণ প্রকল্প ব্যবস্থাপনায় মাস্টার্স এবং বাগদাদ ইউনিভার্সিটি অব টেকনোলজি থেকে নির্মাণ প্রকল্পের ব্যবস্থাপনায় পিএইচডি ডিগ্রী লাভ করেন। তিনি নির্মাণ প্রকল্পের একজন প্রকৌশলী হিসেবে ১৯৯৩ সালে তার কর্মজীবন শুরু করেন এবং প্রশাসনিক দায়িত্বে কর্মরতা ছিলেন।
এরপর তিনি উচ্চ শিক্ষা মন্ত্রণালয়ের মহাপরিচালিকা নিযুক্ত হন এবং অত্যন্ত দক্ষ টেকনোক্র্যাট হিসাবে গণ্য হন। আলোয়াচ সরাসরি প্রধানমন্ত্রী হায়দার আল-আবাদি এর নিকট রিপোর্ট করেন এবং সরাসরি তার তত্বাবধানে কাজ করেন। একটি ইংরেজি ভাষার প্রকাশনায় আলোয়াচের একমাত্র সাক্ষাত্কারে আলোয়াচ যুদ্ধ-বিধ্বস্ত শহর শাসন করার চ্যালেঞ্জ, তার সফলতার ভর ও ইরাকের নারীর অধিকারের সংগ্রামের বিষয়ে কথা বলেন। মেজর জেনারেল আলী আরাজীর সাথে তার বিয়ে হয়।
জিয়া খান

জিয়া খান (জন্ম: নাফিসা রিজভী খান, ২০ ফেব্রুয়ারি ১৯৮৮ – ৩ জুন ২০১৩) একজন ব্রিটিশ-আমেরিকার অভিনেত্রী এবং গায়ক ছিলেন, যিনি ২০০৭ সাল থেকে ২০১০ সাল পর্যন্ত ৩টি হিন্দি চলচ্চিত্রে কাজ করেছিলেন।
জিয়া খান মার্কিন যুক্তরাষ্ট্রের নিউইয়র্ক সিটির একটি মুসলিম পরিবারে জন্মগ্রহণ করেন। তিনি ছিলেন একজন ভারতীয়-আমেরিকার ব্যবসায়ী আলী রিজভী খান এবং উত্তরপ্রদেশের আগ্রায় জন্মগ্রহণকারী ১৯৮০ এর দশকে হিন্দি চলচ্চিত্র অভিনেত্রী রাবিয়া আমিন কন্যা। যখন তার মাত্র ২বছর বয়স তখন তার বাবা পরিবার ছেড়ে চলে যান এবং আর কখনো ফিরে আসেননি। তার বাবার অনুপস্থিতি বর্ণনা করে ক্ষোভ প্রকাশ করে জিয়া বলেন, "তিনি এমন একজন পুরুষ, যিনি ২ বছর বয়সী কন্যাকে ফেলে গেছেন, তাকে জনসমক্ষে ফাঁসি দেওয়া উচিত"। তার ফুফা ছিলেন পাকিস্তানি অভিনেত্রী সঙ্গীতা (জন্মনাম: পারভীন রিজভী) এবং কবিতা (জন্মনাম: নাসরিন রিজভী)। খান লন্ডনে বেড়ে ওঠেন এবং সেখানেই মাধ্যমিক এবং উচ্চ মাধ্যমিক শেষ করেন। এরপর তিনি ভারতের মুম্বাইয়ে ক্যারিয়ার গড়তে বলিউডে পা রাখেন। তার কবিতা ও কারিশমা নামে ২টি ছোট বোন রয়েছে। মাত্র ৬ বছর বয়সে রাম গোপাল ভার্মার চলচ্চিত্র রঙ্গিলায় উর্মিলা মাতন্ডকরের শিশু চরিত্রে তিনি প্রথম অভিনয় করেন।
২০১৩ সালের ৩ জুন তারিখে, জিয়া মুম্বাইয়ের জুহু পরিবারের বাসভবনের নিজের শয়নকক্ষে রাত আনুমানিক প্রায় ১১:৪৫ এর সময় নিজের ছাদের সিলিং ফ্যানে ফাঁসি দিয়ে আত্মহত্যা করেছিলেন, যেখানে তার মাতা রাবিয়া ও বোন কবিতা বাড়িতে ছিলেন না।
বাইকুল্লার জে.জে. হাসপাতালের লাশ ময়না তদন্তের জন্য নিয়ে আসা হয়। ২০১৩ সালের ৫ জুন বুধবার সকাল ৭ ঘটিকার দিকে তার মৃতদেহটি ময়না তদন্ত শেষে তার বাসায় ফিরিয়ে আনা হয়।
মারিনি ডি লিভেরা

মারিনি ডি লিভেরা একজন শ্রীলঙ্কান আইনজীবী ও সমাজকর্মী যিনি দেশটির জাতীয় শিশু সুরক্ষা কর্তৃপক্ষের প্রধান হিসেবে দায়িত্ব পালন করেছিলেন। ২০১৯ সালে তিনি মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেছিলেন।
মারিনি ডি লিভেরা মানবাধিকার বিষয়ে পোস্ট গ্রাজুয়েট ডিপ্লোমা অর্জন করেছেন। এছাড়াও, তিনি লন্ডনের ট্রিনিটি কলেজ, কেমব্রিজ থেকে 'স্পিচ অ্যান্ড ড্রামা'র উপরে ডিগ্রি অর্জন করেছিলেন। দেশটিতে তিনি নারী ও শিশু নির্যাতন নিয়ে কাজ করেছেন।
২০১৭ সালের এপ্রিল মাসে তিনি শ্রীলঙ্কার রাষ্ট্রপতি মাইথ্রিপালা সিরিসেনা কর্তৃক জাতীয় শিশু সুরক্ষা কর্তৃপক্ষের প্রধান নিযুক্ত হন।
২০১৯ সালের মার্চ মাসের ৮ তারিখে শ্রীলঙ্কার নারীদের অধিকার আদায়ে অবদান রাখার জন্য তিনি আন্তর্জাতিক সাহসী নারী পুরস্কার ২০১৯ লাভ করেন। তিনিসহ আরো দশ জন নারী আন্তর্জাতিক সাহসী নারী পুরস্কার ২০১৯ লাভ করেছিলেন। তিনি পুরস্কারটি লাভ করেছিলেন ফিনল্যান্ডের জেসিকা অ্যারোর পরিবর্তে। উল্লেখ্য, জেসিকা অ্যারোর নাম পুরস্কারবিজয়ী তালিকায় আসার পর জানা যায় যে, তিনি মার্কিন প্রেসিডেন্ট ডোনাল্ড ট্রাম্পের একজন সমালোচক। সেজন্য তার পরিবর্তে মারিনি ডি লিভেরাকে আন্তর্জাতিক সাহসী নারী পুরস্কার ২০১৯ প্রদানের সিদ্ধান্ত নেওয়া হয়।
দীন শরৎ

দীন শরৎ (১৮৮৭-১৯৪১) নেত্রকোনা জেলার বাউল গায়ক ও গীতিকার ও সুরকার, যার পুরো নাম ছিলো ‘শরৎচন্দ্র দেবনাথ’, আবার কোথাও ‘শরৎচন্দ্র নাথ’, আবার কারো মতে ‘শরৎচন্দ্র দাস’ জানা গেলেও তিনি সবার কাছে ‘অন্ধ কবি দীন শরৎ’ নামে বেশি পরিচিত ছিলেন। 
দীন শরৎ চন্দ্র নাথ নেত্রকোণা জেলার কেন্দুয়া উপজেলাধীন সাজিউড়া গ্রামে সাধারণ নাথ পরিবারে ১৮৮৭ খ্রিষ্টাব্দে জন্মগ্রহণ করেন। তার পিতা নাম কুটীশ্বর নাথ। তিনি ছিলেন একজন তাঁর পিতা কুটীশ্বর নাথ ছিলেন একজন খ্যাতিমান বাউল শিল্পী ও সাধারণ কৃষক। শরৎ চন্দ্র নাথ যখন মাতৃগর্ভে তখন তার বাবা কুটীশ্বর নাথ অজানা রোগে মুত্যু বরণ করেন। তাই শরৎ চন্দ্র নাথ জন্মের পর থেকে যেমন ছায়াহীন ছিলেন তেমনি পিতা-মাতার ¯েœহ-মমতা থেকেও মায়াহীন ছিলেন। পরিবারের কেউ হয়তো দায়িত্ববোধের ভেতর থেকে গৌরী আশ্রমের হাওলা করেছিলেন তাকে। যে সময়ে একটা প্রান্তিক ছেলে মুক্ত বিহঙ্গের মত উড়েঘুরে সে সময়ে শরৎ চন্দ্র নাথ ছিলেন সিদ্ধগুরুর ধর্মগড়ে । তাই গুরু সচ্চিদানন্দ শ্রীশ্রীমৎ ভারত ব্রহ্মচারীর শিষ্যত্ব গ্রহণ করে ঠাঁই নিলেন দীন শব্দের আকরে। গুরুবিদ্যায় অন্তসার বালকটি ভাবের সুরা পান করে পৌরষত্বের অধিকারী হলে সুর আর কথার পরিপক্বতার বাকি থাকে কই। গুরুবিদ্যাও অক্ষরজ্ঞানের উপরে ছিল বিধায় স্বহস্তে ওঠেছিল কাগজ কলমের ছাঁক-জালি। যৌবনের ঔজ্জ¦লতায় আহরিত সূধা যেন ফিনকি দিয়ে ওঠেছিল তার চারা বপন বীজতলায়। আর জ্ঞানগুরু তার নিষ্ঠাতেই বিনিময় করেছিলেন তাছাওফের ঐশ্বরিক আলো।
দীন শরৎ অন্ধ ছিলেন না, তার অনেক প্রমাণ নিয়েছেন সজলকান্তি সরকার। যারা দীন শরৎকে সাক্ষাতে পেয়েছিলেন, সজলকান্তি সরকার পেয়েছেন তাদের সাক্ষাত। তিনি এই প্রমাণকে আরও দৃঢ় করেছেন কয়েকটি ভিডিও ফোটেজের মাধ্যমে। যে বা যারা প্রত্যক্ষ বা পরোক্ষদর্শী ছিলেন তাদের চ্যালেঞ্জিং কতটা শক্ত তা ফোটেজটি দেখলে অনুমিত হয়। কারণ তিনি দীন শরৎ’র কিঞ্চিৎ জীবন কথা হলেও সঠিকভাবে তুলে এনছেন। তার মাধ্যমে দীন শরৎ’র প্রায় পুরোপরি গানও ওঠে এসেছে উল্লেখিত গ্রন্থে।
দীন শরৎ’র বাউল গান ও এসলাম সঙ্গীতে রচিত প্রত্যেকটি গান গুরুধারা ও শিষ্যধারা সংবলিত দুটি গ্রন্থ। বিশেষ করে তার রচিত এসলাম সঙ্গীতে অসাম্প্রদায়িকতার পরিচয় ফোটে ওঠেছে। গান রচনায় তিনি কখনো অবুঝ শিষ্য হয়ে কোমল হৃদয়ের আরতি পেশ করেছেন গুরুর নিকট আবার কখনো বিজ্ঞ গুরুর পরিচয় দিয়ে শিষ্যের মনোবাসনা পূরণ করে দিয়েছেন। বাউল গান রচনায় এ যেন নতুন কোন ধারার প্রবর্তন সৃষ্টি করেছেন দীন শরৎ। দীন শরৎ ১৩৪৮ বঙ্গাব্দে ইহলোক ত্যাগ করেন।
ক্রুতিকা দেসাই খান

ক্রুতিকা দেসাই খান (née দেসাই, শৈলীকৃত ক্রুত্তিকা দেসাই; জন্ম: ২৩ ফেব্রুয়ারি ১৯৬৮), একটি ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি ভারতের প্রথম দিকে নির্মিত টেলিভিশন ধারাবাহিক বুনিয়াদ এ মঙ্গলা চরিত্রের জন্য সুপরিচিত। তিনি চন্দ্রকান্ত, মানসি (টক শো), এয়ার হোস্টেস, সুপারহিট মুকব্ল্লা - প্রথম ভারতীয় গণনা প্রদর্শনী অনুষ্টান, হাঙ্গামা - ভ্রমণ বিষয়ক অনুষ্ঠান, নুরজাহান- ঐতিহাসিক, দিওয়ার-হ্যামলেট (স্টার টিভি), জি টিভির ধারাবাহিক রাম মিলায়ে জোড়ি এবং উত্তরণ অভিনয় করেন। তিনি স্টার প্লাসের প্রাত্যহিক অনুষ্ঠান "মেরে আঙ্গনে মে" তে শান্তির দেবী চরিত্রে অভিনয় করেছিলেন, যেট সর্বাধিক সফলতা অর্জন করে এবং দীর্ঘদিন যাবত চলমান অনুষ্ঠানগুলির একটি হিসেবে পরিচিতি লাভ করে। অনুষ্ঠানটি ২০১২ সালের আগস্টে ২ বছরের সফলভাবে চলার পর শেষ হয়।
হিন্দি চলচ্চিত্র অভিনেতা জয়ন্তের পুত্র এবং অভিনেতা আমজাদ খান এর ভাই ইমতিয়াজ খান দেসাই বিয়ে করেন। এই দম্পতি ১টি কন্যা সন্তান রয়েছে।
ট্রি রিসমাহারিনি

ট্রি রিসমাহারিনি (জন্ম ২০ নভেম্বর ১৯৬১) হচ্ছেন সুরাবায়া-এর ২৩তম ও বর্তমান মেয়র।
'রিসমা' নামে তিনি অধিক পরিচিত, তিনি শহরটির ইতিহাসে প্রথম সরাসরি নির্বাচিত এবং প্রথম মহিলা মেয়র।
তিনি সেপুলহ নওপেম্বার ইনস্টিটিউট অফ টেকনোলজি, সুরাবায়া থেকে স্থাপত্যের উপর স্নাতক ডিগ্রী অর্জন করেন এবং শহুরে উন্নয়ন ব্যাবস্থাপনার উপর মাস্টার্স ডিগ্রি অর্জন করেন। ২০১৫-এ সেপুলহ নওপেম্বার ইনস্টিটিউট অফ টেকনোলজি থেকে তাকে ডক্টোরাল ডিগ্রী প্রদান করা হয়।
তিনি সুরাবায়ার একজন কর্মকর্তা হিসাবে তার কর্মজীবন শুরু করেন। মেয়র নির্বাচিত হওয়ার আগে, তিনি ২০ বছরেরও বেশি সময় ধরে সুরাবায়া শহরের সরকারের সরকারি কর্মকর্তা হিসেবে দায়িত্ব পালন করেন, অবশেষে সুরাবায়া এর প্রোগ্রাম নিয়ন্ত্রণ বিভাগের প্রধান এবং পরবর্তীতে সুরাবায়া ল্যান্ডস্কেপ এবং পরিচ্ছন্নতা বিভাগের প্রধান হন।
সুরাবায়ার ইতিহাসে বেশ সমৃদ্ধ ছিল কিন্তু ট্রি রিসমাহারিনির পূর্বের ধারাবাহিক শাসকদের দ্বারা অবহেলার কারণে শহরটিকে একটি কংক্রিটের ডাম্প হিসাবে বর্ণনা করা হতো।
যখন ট্রি রিসমাহারিনি প্রথম ২০১০ সালে মেয়র নির্বাচিত হন, তখন মেয়র হিসাবে তার নীতিটি ছিল শহরটিতে খালি জমি এবং খোলা জায়গা তৈরি করা। ভিন্ন প্রসঙ্গ নিয়ে সেখানে এখন এগারোটি প্রধান উদ্যান রয়েছে। এছাড়া অনেক পার্কে ওয়াই-ফাই সুবিধা, লাইব্রেরি, ফিটনেস এবং অন্যান্য ক্রীড়া সুবিধা অন্তর্ভুক্ত রয়েছে। সবচেয়ে বিশিষ্ট হল বুংককুল পার্কের রূপান্তর, যা দক্ষিণ পূর্ব এশিয়ার একটি ক্রস-সাংস্কৃতিকভাবে পাবলিক-সম্পৃর্ক্ত পার্ক হিসাবে স্বীকৃত হয়েছে।
তার কর্মজীবনের সময়ে, সুরাবায়া শহরটি "আসিয়ান পরিবেশগতভাবে টেকসই শহর ২০১২" এবং ইন্দোনেশিয়ার সর্বোচ্চ পরিবেশগত পুরস্কার "আদিপুরা কেনকানা" সহ বেশ কয়েকটি পুরস্কার জিতেছে। ফোর্বস ইন্দোনেশিয়া ২০১৩ এ মেয়র রিসমাকে ২০১৩ সালের ১০ জন সবচেয়ে অনুপ্রেরণামূলক মহিলার মধ্যে একজন হিসাবে স্বীকৃতি দেয়। তিনি সম্প্রতি ফরচুন ম্যাগাজিনের বিশ্বের ৫০ জন সর্বশ্রেষ্ঠ নেতার একজন হিসেবে অর্ন্তভুক্ত হয়েছিলেন এবং সিটি মেয়র্স ফাউন্ডেশন নামক একটি শহুরে গবেষণা ইনস্টিটিউট কর্তৃক, বিশ্বের শীর্ষ মেয়রদের মধ্যে একজন নির্বাচিত হন। মার্চ ২০১৬-এ, তিনি ইসলামী শিক্ষাগত বৈজ্ঞানিক ও সাংস্কৃতিক সংগঠন কর্তৃক প্রদত্ত কায়রো বিশ্ববিদ্যালয়ে "আইডিয়াল মাদার অ্যাওয়ার্ড ২০১৬" ভূষিত হন।
তার পতিতাবৃত্তি বন্ধ করার নীতিটি সহায়তা ও স্বাস্থ্যসেবা কর্মীদের দ্বারা অকার্যকর হিসাবে সমালোচিত হয়েছে এবং যৌন বাণিজ্যের অবসান করার জন্য কিছুই করছে না। তার সমালোচকরা বলছেন যে পতিতাবৃত্তি বন্ধ করা অনেক যৌন কর্মীকে আরও বিপজ্জনক এবং অনিয়মিত অবস্থায় কাজ করতে বাধ্য করে এবং এ কারণে রোগের ঝুঁকি বাড়ে। যদিও তার এই সংষ্কারের পক্ষে ইন্দোনেশিয়ায় অনেক সমর্থনও রয়েছে।
নায়লা কবীর

নায়লা কবীর () (জন্ম ২৮ জানুয়ারি ১৯৫০) একজন ভারতে জন্মগ্রহণকারী ব্রিটিশ বাংলাদেশী, যিনি একাধারে সামাজিক অর্থনীতিবিদ, রির্সাস ফেলো ও লেখক। তিনি আন্তজার্তিক নারীবাদী অর্থনৈতিক সংস্থার ভবিষ্যৎ সভাপতি। তিনি দারিদ্র, লিঙ্গসমতা, সামাজিক বিভিন্ন ইস্যুতে কাজ করে থাকেন।
কাবীর কলকাতা,ভারতে জন্মগ্রহণ করেন। ককিন্ত ততার পরিবার বাংলদেশে স্থান্তারিত হন। তার স্কুল জীবন ককাটে ভারতে। পরবর্তীতে উচ্চ শিক্ষার জন্য তিনি যযুক্তরাজ্যে যান। তিনি লন্ডন ইকোনমিকস স্কুল থেকে বিএসসি এবং লন্ডন বিশ্ববিদ্যালয় কলেজ থেকে এমএসসি করেন।
তিনি ১৯৮৫ সালে "ইনিস্টিটিউট অব ডেবেলপমেন্ট স্টাডিজ" এ রির্সাস ফেলো হিসেবে যোগদান করেন। পরবর্তীতে তিনি প্রফেশনাল ফেলো হিসেবে কাজ করেন। ২০১০ সালে তিনি স্কুল অব ওরিয়েন্টাল এন্ড আফ্রিকান স্টাডিজ, লন্ডন বিশ্ববিদ্যালয়ে অধ্যাপক হিসেবে যোগদান করেন। ২০১৩ সালে তিনি লন্ডন স্কুল অব ইকোনমিকসে যোগদান করেন। বর্তমানে সেখানে তিনি কর্মরত আছেন।
মালালাই বাহাদুরি

মালালাই বাহাদুরি হলেন আফগানিস্তানের একজন সেকেন্ড লেফটেন্যান্ট এবং আফগান ন্যাশনাল ইন্টারডিকশন ইউনিটের সিনিয়র প্রশিক্ষক। ২০১৩ সালে তিনি মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেছিলেন।
তিনি প্রথমে টেলিকমিউনিকেশন অপারেটর হিসেবে কর্মজীবন শুরু করলেও ২০০২ সালে তালেবান শাসনামল শেষ হলে দেশটির সামাজিক পুলিশে যোগ দেন। ফলশ্রুতিতে তাকে দেওয়া হয়েছিল মৃত্যুর হুমকি, শারীরিকভাবে নিগৃহীত হয়েছিলেন তার এক চাচার নিকট থেকে। মৃত্যুর হুমকি এবং শারীরিকভাবে নিগৃহীত হওয়া সত্ত্বেও থেমে থাকেন নি মালালাই বাহাদুরি। তিনি এগিয়ে গিয়েছেন সামনের দিকে।
মালালাই বাহাদুরি আফগানিস্তানের ন্যাশনাল ইন্টারডিকশন ইউনিটের প্রথম নারী সদস্য ছিলেন। তিনি আফগানিস্তানের সবগুলো প্রদেশেই মাদকবিরোধী অভিযানে অংশ নিয়েছেন।
মালালাই বাহাদুরি ২০১৩ সালে তার সাহসিকতার স্বীকৃতিস্বরূপ মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেন।
চিরহরিৎ বনাঞ্চল

উদ্ভিদবিদ্যায় চিরহরিৎ হল একটি উদ্ভিদ যার পাতা প্রত্যেক ঋতুতেই সবুজ থাকে। এর বিপরীত হচ্ছে পর্ণমোচী, যার পাতা শীতকালে অথবা শুষ্ক ঋতুতে ঝরে যায়। গুল্ম ও বৃক্ষ, উভয় ধরনের উদ্ভিদই চিরহরিতে বিদ্যমান। চিরহরিৎ উদ্ভিদের মধ্যে রয়েছেঃ
চিরহরিৎ উদ্ভিদের পাতার অস্তিত্ব কয়েক মাস থেকে শুরু করে (পুরোনো পাতা ঝরার সাথে সাথে অবিরত নতুন পাতা গজাতে থাকে) কয়েক দশক পর্যন্ত বিদ্যমান থাকতে পারে।
ইজার নদী

ইজার হলো টাইরল, অস্ট্রিয়া এবং বাভারিয়া, জার্মানিতে অবস্থিত একটি নদী। এর উৎস হলো টাইরোলে আল্পসের কারওয়েন্ডাল রেঞ্জ; মিটেনওয়াল্ড এর পাশ দিয়ে এটি জার্মানিতে প্রবেশ করে এবং ব্যাড টোলজ্, মিউনিখ এবং ল্যান্ডশাট হয়ে দানিউব সাথে মিলিত হয়। দানিউব, ইন্, এবং মেইন নদীর পর দৈর্ঘ্য নিয়ে ইজার হলো বাভারিয়ার চতুর্থ দীর্ঘ্য নদী। ইনের পর এটি জার্মানির দ্বিতীয় গুরুত্বপূর্ণ দানিউবের উপ-নদী।
একটি তত্ত্ব অনুযায়ী "ইজার" নাম এসেছে hypothetical ইন্দো-ইউরোপীয় মূল "*es (এস)" অথবা "*is (ইজ)" থেকে, যার অর্থ "প্রবাহিত পানি" এবং পরে এর অর্থ পরিবর্তীত হয়ে দাড়ায় জমাট পানি। অন্য একটি পুরনো তত্ত্ব হলো যে, এটি সেল্টিক শব্দ থেকে এসেছে এবং "ইজার" নামটি হলো is a construction of the Celtic stems "ওয়াইএস" "দ্রুত, মুষলধার" এবং "উরা" "পানি, নদী". অন্য একটি ব্যাখ্যা অনুযায়ী ইজার নদীর ক্রমাগত পরিবর্তনশীল জলস্তর বোঝাতে "ওয়াইএস" শব্দটির অর্থ "উঁচু" অথবা "নিচু" According to another interpretation "ys" may mean "high" as well as "low", referring to the rapidly changing water level in the river Isar. In the ancient settlement area of the Celts several related river names can be found:
It may be possible that the ancient name of the lower part of the river Danube, Ister, has the same source. Newer interpretations relate it to the Proto-Basque particle "*(w)its-", "water", also seen in similar but otherwise unexplained river names, such as Vézère, Vizela, Weser and Vistula.
সার্লোট্টা স্লাইটার

সার্লোট্টা স্লাইটার হলেন একজন সুইডিশ কূটনীতিক যিনি বর্তমানে বাংলাদেশে নিযুক্ত সুইডেনের রাষ্ট্রদূত হিসেবে দায়িত্ব পালন করছেন। ২০১৭ সালের সেপ্টেম্বরে তিনি ঢাকার সুইডেন দূতাবাসে রাষ্ট্রদূত হিসেবে যোগদান করেন। এরপূর্বে তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন।
স্লাইটার ১৯৮৪ সালে স্টকহোম বিশ্ববিদ্যালয়ে ফরাসি ভাষা ও সাহিত্যে শিক্ষা লাভ করেন। ১৯৮৫ থেকে ১৯৮৯ সাল পর্যন্ত তিনি উপসালা বিশ্ববিদ্যালয় থেকে আইন বিষয়ে মাস্টার্স ডিগ্রি অর্জন করেন। তিনি ১৯৮৯ থেকে ১৯৯০ সালে টরন্টো বিশ্ববিদ্যালয় থেকেও একই বিষয়ে মাস্টার্স ডিগ্রি লাভ করেন।
স্লাইটার ১৯৯৭ সালে সুইডেন পররাষ্ট্র মন্ত্রণালয়ে যোগদান করেন। ২০১০ ও ২০১১ সালে সংক্ষিপ্ত সময়ের জন্য অটোয়া ও মেক্সিকো সিটির সুইডেন দূতাবাসে অ্যাসাইনমেন্টে কাজ করেন। ২০০১ সালের সেপ্টেম্বর থেকে ২০১৫ সালের আগস্ট পর্যন্ত জাতিসংঘের ইউরোপীয় ইউনিয়ন প্রতিনিধিদলের "মানবাধিকার ও সামাজিক সম্পর্ক" বিভাগের প্রধান ছিলেন। ২০১৫ সালের আগস্ট থেকে ২০১৭ সালের সেপ্টেম্বর পর্যন্ত তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন এবং ২০১৭ সালের সেপ্টেম্বরে তাকে ঢাকায় সুইডেনের রাষ্ট্রদূত হিসেবে নিযুক্ত করা হয়।
হান্না এলহেবশি

হান্না এলহেবশি (জন্ম: আনুমানিক ১৯৮৫) হলেন একজন লিবীয় নারী অধিকার কর্মী ও স্থপতি।
হান্না এলহেবশি লিবিয়ার রাজধানী ত্রিপোলিতে স্থপতি হিসেবে কর্মরত ছিলেন। তার বাবা সামরিক বাহিনীর কমান্ডার ছিলেন।
তিনি রাজনৈতিকভাবে সক্রিয় না থাকলেও আরব বসন্তের সময় লিবিয়ায় সক্রিয় হয়ে ওঠেন। তিনি একজন সাইবারঅ্যাক্টিভিস্টে পরিণত হন। তিনি তুলে ধরেন মুয়াম্মার গাদ্দাফির সময়ে ২০১১ সালে লিবীয় গৃহযুদ্ধের সময় মানুষ নিহত হবার কাহিনি। তিনি বছরের পর বছর ধরে লিবিয়ায় চলে আসা দুঃখ-দুর্দশার কথা দুনিয়াবাসীকে জানিয়েছেন। তিনি 'নুমিদিয়া' ছদ্মনামে কর্মকাণ্ড চালাতেন, যেটি তার বার্বা‌র জাতির প্রতিনিধিত্ব করা ছাড়াও তার পরিচত লুকিয়ে রাখত।
তিনি বিভিন্ন সংবাদমাধ্যমে লিবিয়ার বছরের পর বছর ধরে চলে আসা দুঃখ-দুর্দশার খবর সরবরাহ করতেন। তিনি লিবিয়ায় নারী অধিকার নিয়েও কাজ করেছেন।
তার কর্মকাণ্ডের স্বীকৃতিস্বরূপ তিনি ২০১২ সালে আন্তর্জাতিক সাহসী নারী পুরস্কার লাভ করেন। তিনিসহ আরো দশজন মার্কিন পররাষ্ট্র দফতর থেকে এই পুরস্কার লাভ করেছিলেন। পুরস্কারবিজয়ীরা তিন সপ্তাহ যুক্তরাষ্ট্রে অবস্থান করেছিলেন এবং তারা যুক্তরাষ্ট্রের বিভিন্ন শহরে তাদের অভিজ্ঞতার কাহিনি বর্ণনা করেছিলেন।
অ্যাভেঞ্জার্স: ইনফিনিটি ওয়ার (সাউন্ডট্রেক)

অ্যাভেঞ্জার্স: ইনফিনিটি ওয়ার (আসল মোশন পিকচার সাউন্ডট্রেক) হলো মার্ভেল স্টুডিওসের চলচ্চিত্র চলচ্চিত্রটির জন্য চলচ্চিত্রের স্কোর যা অ্যালেন সিলভেস্ট্রি দ্বারা রচিত। হলিউড রেকর্ডস ২৭ই এপ্রিল, ২০১৮-তে ডিজিটাল পদ্ধতিতে এবং ভৌত বিন্যাসে ১৮ই মে, ২০১৮-তে সাউন্ডট্রেক অ্যালবামটি মুক্তি দেয়।
অ্যালেন সিলভেস্ট্রি দ্বারা সকল সঙ্গীতগুলি রচনাকৃত।
অ্যালেন সিলভেস্ট্রি দ্বারা সকল সঙ্গীতগুলি রচনাকৃত।
মৌমিনা হোসেইন দারার

মৌমিনা হোসেইন দারার হলেন জিবুতির একজন পুলিশ কর্মকর্তা, যিনি সন্ত্রাসবাদ বিরোধী কর্মকাণ্ডের জন্য পরিচিত। তিনি ২০১৯ সালে মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেন।
মৌমিনা হোসেইন দারার ১৯৯০ সালের জুন মাসের ১ তারিখে জিবুতির আলি সাবিয়েহতে জন্মগ্রহণ করেন। তার বাবা মায়ের আট সন্তানের মাঝে তিনি ছিলেন সবচেয়ে বড়।
২০১৩ সালে তিনি জিবুতির পুলিশ বিভাগে যোগ দেন। খুব তাড়াতাড়িই তিনি সন্ত্রাসবাদ বিরোধী কর্মকাণ্ডে দক্ষ হয়ে ওঠেন এবং জ্যেষ্ঠ তদন্তকারী পদে পদোন্নতি পান। তিনি দেশটিতে আল-শাবাব সন্ত্রাসীগোষ্ঠীর দমনে অবদান রেখেছিলেন। ফলে জিবুতীয় জাতীয় পুলিশ (ডিএনপি) ২০১৪ সালে দেশটিতে 'লা চাওমিয়েরে হামলা' সংঘটিত হবার পরবর্তী সময়ে বহু পরিকল্পিত সন্ত্রাসী হামলা প্রতিরোধ করতে সমর্থ হয়। এছাড়াও, তিনি শিশু ও নিজ জাতিগোষ্ঠীর জন্য দাতব্য কাজেও অংশ নিয়েছেন।
২০১৯ সালের মার্চ মাসের ৭ তারিখে তিনি তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার গ্রহণ করেন।
ইলাইয়ারাজা

ইলাইয়ারাজা (জন্ম: ১৯৪৩) হচ্ছেন ভারতের তামিল চলচ্চিত্র শিল্পের একজন খ্যাতিমান সঙ্গীতজ্ঞ। তিনি পাঁচটি জাতীয় চলচ্চিত্র পুরস্কার জিতেছিলেন ভালো সঙ্গীত পরিচালনার জন্য।
ইলাইয়ারাজার জন্ম ১৯৪৩ সালের জুন মাসের ২ তারিখ তামিলনাড়ু প্রদেশের তেনি জেলার পানাইপুর গ্রামে হয়েছিলো। তার জন্মনাম জ্ঞানদাকৃষ্ণ হলেও বিদ্যালয়ে ভর্তিকালে তার পিতা তার নাম ইলাইয়ারাজা রেখেছিলেন।
সঙ্গীত পরিচালক শচীন দেব বর্মণ এবং সলিল চৌধুরীর অধীনে ইলাইয়ারাজা সঙ্গীত বিষয়ে প্রাথমিক জ্ঞান লাভ করেছিলেন, পরে তিনি তামিল সঙ্গীত পরিচালক এম এস বিশ্বনাথের কাছে সঙ্গীত শিক্ষা গ্রহণ করেছিলেন। ১৯৭৬ সালে মুক্তিপ্রাপ্ত তামিল চলচ্চিত্র "আনারকলি" দ্বারা ইলাইয়ারাজার সঙ্গীত পরিচালনা জীবন শুরু হয়, আশির দশকের প্রারম্ভেই তিনি তামিল চলচ্চিত্র জগতে জনপ্রিয়তা পেয়ে যান।
ফারহিও ফারাহ ইব্রাহিম

ফারহিও ফারাহ ইব্রাহিম (, ) হলেন সোমালিয়ার একজন নারী অধিকার কর্মী ও উদ্যোক্তা। নারী অধিকার ও নারী প্রজনন স্বাস্থ্য নিয়ে কাজ করে চলেছেন তিনি।
ফারহিও ফারাহ ইব্রাহিম জন্মেছিলেন সোমালিয়ার এক মুসলিম পরিবারে, ১৯৮২ ও ১৯৮৩ সালের মাঝামাঝি সময়ে। নব্বইয়ের দশকে সোমালিয়ায় গৃহযুদ্ধ চলাকালে তার দাদাকে হত্যা করা হয়েছিলেন, তার মা হয়েছিলেন নির্যাতিতা। অতঃপর, ১৯৯২ সালে তিনি ও তার পরিবার কেনিয়ায় চলে যায়।
অষ্টম শ্রেণীতে পড়াকালীন সময়ে তাকে স্কুল ছাড়তে হয়েছিল। তার সাথে তার থেকে বয়সে অনেক বড় এক ব্যক্তির বিয়ে ঠিক হয়েছিল। তিনি এই অসম বিয়ে থেকে বাঁচতে পরিবার থেকে বিচ্ছিন্ন হন।
২০০২ সালে কেনিয়ার জাতীয় গির্জা পরিষদের প্রজনন স্বাস্থ্যবিষয়ক প্ররোচক হিসেবে নিযুক্ত হন। তিনি এরপর এইচআইভি/এইডস পরীক্ষাবিষয়ক কর্মকাণ্ড পরিচালনা করতে থাকেন। এছাড়াও, তিনি কাজ করেছেন পরিবার পরিকল্পনা নিয়ে, কাজ করেছেন নারী খৎনার বিরুদ্ধে। তার কর্মকাণ্ড তার পরিবার ও তার রক্ষণশীল সমাজব্যবস্থাকে চিন্তিত করেছিল। এসবের দরুন তাকে কেনিয়ার জাতীয় গির্জা কাউন্সিলের চাকরিটা ছাড়তে হয়েছিল।
২০০৮ সালে তিনি উদ্যোক্তা হিসেবে যাত্রা শুরু করেন। এছাড়াও, তিনি নারী ও কিশোরীদের অধিকার নিয়ে কাজ করে চলেছেন।
তার কর্মকাণ্ডের স্বীকৃতিস্বরূপ তাকে ২০০৮ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
দিলরুবা জেড আরা

দিলরুবা জেড. আরা (জন্ম: ২০ নভেম্বর ১৯৫৭) হলেন একজন সুইডিশ বাংলাদেশি লেখিকা, ঔপন্যাসিক, শিল্পী, শিক্ষাবিদ এবং অনুবাদক।
আরা বাংলাদেশের জন্মগ্রহণ করেন। তার পিতা শাহেদ আলী ভাষা আন্দোলনে অংশগ্রহণ করেন। তিনি অনুবাদক ছিলেন এবং "গ্যাব্রিয়েল উইংস" এর জন্য বাংলা একাডেমি পুরস্কার লাভ করেন। তার মা প্রফেসর কেমন আরাও নামকরা লেখক এবং ভাষা আন্দোলনের অংশগ্রহণকারী ছিলেন। তিনি বর্তমানে অবসরপ্রাপ্ত।
স্নাতক: লুন্ড বিশ্ববিদ্যালয়,সুইডেন।
আলমা ম্যাটার: ইউনিভার্সিটি অব গোথেনবার্গ, সুইডেন।
"চট্টহচ্ছে রিভিউ", "ড্রাঙ্কেন বোট", "এশিয়া রাইটার্স", "ডেমোক্রেটিক ওয়ার্ল্ড ম্যাগাজিন", "সুইডিশ ইনস্টিটিউট", "দ্য ডেইলি স্টার", "শিপরাইটস রিভিউ" এবং "ভিস্তা"য় তার ছোটগল্প প্রকাশিত হয়।
১৯৭৮ সালে তিনি সুইডেনে যান এবং ২০০৭ সাল পর্যন্ত তার বিশ্ববিদ্যালয়ের শহর লুন্ডে বসবাস করেন। তার ছেলে নাভিদ একজন স্থপতি। সে ম্যালমো শহরে থাকেন এবং সেখানেই কর্মরত আছেন। তার মেয়ে তানিয়া রয়েল ইনস্টিটিউট অব টেকনোলজির ছাত্র। সে স্টকহোমে বসবাস করেন। আরা ঢাকায় প্রায়শই আসেন। বনানীতে তার মা প্রফেসর কেমন আরা থাকেন। তার বাবা শাহেদ আলী ২০০১ সালে পরলোকগমন করেন।
মাশিয়াত রহমান

মাশিয়াত তাসনিম রহমান (জন্ম ২৪ই আগস্ট ১৯৯১) হচ্ছেন একজন বাংলাদেশী মডেল, টেলিভিশন ব্যক্তিত্ব, এবং অভিনেত্রী। তিনি লাক্স-চ্যানেল আই সুপারস্টার এর ২০১০ সংস্করণে তার অংশগ্রহণের জন্য ব্যাপকভাবে পরিচিত।
মাশিয়াতের জন্ম রংপুরে ২৪ আগস্ট, ১৯৯১-এ। তিনি তার পিতামাতা এবং একজন ভাই নিয়ে একটি ছোট পরিবারে বড় হয়ে ওঠেন। তিনি ক্যান্টনমেন্ট পাবলিক স্কুল অ্যান্ড কলেজ, সৈয়দপুর থেকে মাধ্যমিক স্কুল সার্টিফিকেট (এসএসসি) পরীক্ষায় উত্তীর্ণ হন এবং রাজউক উত্তরা মডেল কলেজ থেকে উচ্চ মাধ্যমিক সার্টিফিকেট (এইচএসসি) পরীক্ষা দেন, ঢাকার নর্থ সাউথ বিশ্ববিদ্যালয় থেকে বিবিএ সম্পূর্ণ করেন। ২০১৩-এ, তিনি ইউনিভার্সিটি অব লিবারেল আর্টস বাংলাদেশ (ইউএলএল) এর মিডিয়া স্টাডিজ অ্যান্ড জার্নালিজম বিভাগে ভর্তি হন।
মাশিয়াত রহমান লাক্স-চ্যানেল আই সুপারস্টার-এর ২০১০ প্রতিযোগিতায় চতুর্থ স্থান লাভ করে স্পটলাইটে এসেছিলেন। সালাউদ্দিন লাভলুর 'তৃতীয় পুরুষ' নাটকে চঞ্চল চৌধুরীর বিপরীতে অভিনেত্রী হিসেবে তার অভিষেক ঘটে। তারপরে তিনি দুই ডজন সিরিয়াল এবং একক পর্বের নাটকগুলিতে টিভিতে হাজির হয়েছেন।
মাশিয়াত টিভি প্রোগ্রামগুলোতে হোস্টিং করেছিলেন, যার মধ্যে রয়েছে "পেপসি চেঞ্জ দ্য গেম" এবং "স্টাইল অ্যান্ড ফ্যাশন"।
তিনি কনফিডেন্স সয়াবিন তেল, প্রান লিচি ক্যান্ডি, প্রান সানি অরেঞ্জ জুস, এবং এয়ারটেলেন জন্য টিভি বিজ্ঞাপনগুলিতে অংশগ্রহণ করেছেন।
মেরি আকরামি

মেরি আকরামি হলেন আফগানিস্তানের নারী দক্ষতা উন্নয়ন কেন্দ্রের পরিচালক। ২০০৭ সালে তিনি তার কর্মকাণ্ডের স্বীকৃতিস্বরূপ লাভ করেছিলেন আন্তর্জাতিক সাহসী নারী পুরস্কার। এছাড়াও ২০১৬ সালে 'অনুপ্রেরণাদায়ী ও প্রভাবশালী' বিভাগে তিনি "বিবিসি ১০০ নারী" র তালিকায় স্থান পেয়েছিলেন।
মেরি আকরামি ২০০১ সালে আফগানিস্তানে তালেবানি শাসনামল শেষ হবার পর জার্মানির বন শহরে আফগানিস্তানের উপর আয়োজিত এক কনফারেন্সের আফগান সুশীল সমাজের প্রতিনিধিত্ব করেছিলেন। ২০০৩ সালে তার নারী দক্ষতা উন্নয়ন কেন্দ্র দেশটির রাজধানী কাবুলে দেশটির প্রথম নারী আশ্রয়কেন্দ্র খোলে। এটি আফগানিস্তানের নারীদের আইনি পরমার্শ, সাক্ষরতা বিষয়ক ক্লাস, মানসিক কাউন্সিলিং ও নারীদের বিভিন্ন রকম প্রশিক্ষণ প্রদান করে থাকে।
মেরি আকরামি দিনের ২৪ ঘণ্টাই মোবাইল ফোনের মাধ্যমে আফগান নারীদের সেবায় নিয়োজিত থাকেন। তার নেতৃত্বের অধীনে নারী দক্ষতা উন্নয়ন কেন্দ্রের সহায়তায় বহু নির্যাতিত আফগান নারী তাদের নির্যাতনকারীদের বিরুদ্ধে প্রকাশ্যে অভিযোগ করেছে এবং নির্যাতনকারীদের বিরুদ্ধে দেশটির আদালতে মামলা দায়ের করেছে, যা রক্ষণশীল আফগান সমাজে পূর্বে শোনা যায় নি। তার প্রগতিশীল কর্মকাণ্ডের জন্য তাকে উগ্রপন্থী গোষ্ঠী হুমকি দেওয়া সত্ত্বেও তিনি থেমে থাকেন নি, তিনি এগিয়ে গিয়েছেন সামনের দিকে।
তার কর্মকাণ্ডের স্বীকৃতিস্বরূপ ২০০৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৬ সালে তিনি 'অনুপ্রেরণাদায়ী ও প্রভাবশালী' বিভাগে "বিবিসি ১০০ নারী" র তালিকায় স্থান পান।
রঘুনাথবাড়ী রেলওয়ে স্টেশন

রঘুনাথবাড়ী রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি রঘুনাথবাড়ী এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৭৪ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৭ কি.মি. দূরে স্টেশনটি অবস্থিত।
রঘুনাথবাড়ী রেলওয়ে স্টেশনটি পশ্চিমবঙ্গের চামিনাচক-রঘুনাথবাড়ী রোড, রঘুনাথবাড়ী তে অবস্থিত। স্টেশন কোড হল (আরজিএক্স)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি রাজগোদা, পাঁশকুড়া এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, হাওড়া-তমলুক লোকাল, পাঁশকুড়া-দীঘা লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
নিসরিন বারওয়ারী

নিসরিন বারওয়ারী (জন্ম ১৯৬৭) হচ্ছেন একজন কুর্দি যিনি কেডিপির রাজনীতিবিদ, ২০০৩ সালে মার্কিনিরা ইরাকে দখল করার পর তিনি পৌরসভা ও গণপূর্ত বিষয়ক মন্ত্রী হিসেবে দায়িত্ব পালন করেন।
বারওয়ারী বাগদাদের একটি কুর্দি পরিবারে জন্মগ্রহণ করেন এবং কুর্দি আন্দোলনের সাথে তার ভাইয়ের জড়িত থাকার কারণে চৌদ্দ বছর বয়সে তাকে কারাগারে পাঠানো হয়েছিল। ১৯৯১ সালে তিনি বাগদাদ বিশ্ববিদ্যালয়-এর স্থাপত্যশিল্পে স্নাতকোত্তর ডিগ্রী অর্জন করেন। ১৯৯১ সালের উপসাগরীয় যুদ্ধের পর, বারওয়ারি একজন বাস্তুচ্যুত ব্যক্তি হিসেবে তুরস্কে পালিয়ে যান।
তিনি ১৯৯১ থেকে ১৯৯৮ সাল পর্যন্ত ইরাকি কুর্দিস্তানে জাতিসংঘের স্থানীয় কার্যালয়ে কাজ করেন। ১৯৯৯ সালে হার্ভার্ড কেনেডি স্কুলে জন প্রশাসন বিষয়ে মাস্টার্স ডিগ্রী লাভের পর তিনি ২০০৩ সাল পর্যন্ত কুর্দিস্তান আঞ্চলিক সরকার পুনর্গঠন ও উন্নয়ন মন্ত্রী হিসেবে দায়িত্ব পালন করেন।
২০০৩ সালের সেপ্টেম্বরে বারওয়ারিকে ইরাক পৌরসভা ও গণপূর্ত মন্ত্রণালয়ের মন্ত্রী নিয়োগ করা হয়, ইরাকি গভর্নিং কাউন্সিল এর ২৫ জন মন্ত্রীর মধ্যে তিনিই ছিলেন একমাত্র মহিলা। ২০০৪ সালের জুন মাসে তিনি ইরাকি পরিবর্তনকালীন সরকার এর মন্ত্রণালয়ে পুনরায় নিয়োগ পান। জানুয়ারী ২০০৫-এ তিনি ইরাক জাতীয় পরিষদে নির্বাচিত হন, কিন্তু মন্ত্রী হিসাবে তার সদস্যপদ অব্যাহত রাখার জন্য পদত্যাগ করেন।
বারওয়ারী ইরাকে নারীর অধিকার নিয়ে উদ্বেগ প্রকাশ করেছেন। জানুয়ারী ২০০৪-এ, তিনি ইরাকি গভর্নিং কাউন্সিলের রেজোলিউশন ১৩৭ এর বিরুদ্ধে প্রতিবাদে যোগ দেন, যা কিনা ধর্মীয় মতবাদের ভিত্তিতে ইরাকের ব্যক্তিগত স্থিতি আইন তৈরি করে নারীর অধিকারকে হ্রাস করে। বাগদাদে মন্ত্রী হিসেবে তার সময়কালে তিনি বেশ কয়েকটি গুপ্তহত্যা চেষ্টার শিকার হন।
২০০৪ সালে প্রাক্তন ইরাকি প্রেসিডেন্ট গাজী ইয়ারের সাথে তার বিয়ের কারণে বারওয়ারী বিতর্কের বিষয় ছিলেন, যার কিনা ইতিমধ্যেই অন্য দুই জন স্ত্রী ছিল।
২০০৬ সালে, বারওয়ারি হার্ভার্ড কেনেডি স্কুলে পড়াশোনা করার জন্য ইরাকের রাজনীতি থেকে এক বছর বিরতি নেন। ডার্টমুন্ড বিশ্ববিদ্যালয় থেকে স্পটিয়াল প্ল্যানিংয়ে পিএইচডিও রয়েছে তার।
বারওয়ারি ডুহোক বিশ্ববিদ্যালয়ের সহযোগী অধ্যাপক। তিনি ডুহোক গভর্নোরেটের একটি পরিকল্পনা পরিচালন সমিতির সদস্য এবং এফডব্লিউ-এরও সদস্য, একটি এনজিও প্রতিনিধি যেটি কেআরজি থেকে বিচ্ছিন্ন ইরাকি এবং সিরিয়ার উদ্বাস্তুদের মানবিক সাহায্যের উপর মনোযোগ নিবেশ করে। বারওয়ারি এলইএসের জন্য ইরাকের রাজনৈতিক অর্থনীতির উপর লিখেছেন এবং গবেষণাও করেছেন।
বারওয়ারির ডুহোক অঞ্চলে উৎপাদিত আপেল থেকে তৈরি একটি ভোজ্য পণ্যের কোম্পানি রয়েছে।
Nisrin Barwari interview with Inclusive Security (2010).
আলিশা চিনয়

আলিশা তার একসময়য়ের মঞ্চ নাম হলেও বাস্তব জীবনে তিনি আলিশা চিনয় নামেই সুপরিচিত, ভারতীয় চলচ্চিত্রে ভারতীয় পপ সঙ্গীত ও নেপথ্য সঙ্গীতের জন্য তিনি বেশ সুপরিচিত।
১৯৮৫ সালে যাদু অ্যালবামের মাধ্যমে তিনি তার সঙ্গীত জীবন শুরু করেন এবং ১৯৯০ সালে "ভারতীয় পপ সঙ্গীতের রাণী" হিসেবে পরিচিতি লাভ করেন। ১৯৯০-এর দশকে প্রযোজক আনু মালিক এবং বিদ্দুর সাথে প্রযোযিত গানগুলো তার সেরা গানগুলোর মধ্যে অন্যতম। ১৯৯৫ সালে মেড ইন ইন্ডিয়া অ্যালবামটি তার সবচেয়ে সফল ও জনপ্রিয় অ্যালবাম ছিলো।
আলিশার প্রথমের দিকের অ্যালবামগুলো মধ্যে এইচভিএম "জাদু", "বেবী ডল", "আহ... আলিশা!" এবং"মেড ইন ইন্ডিয়া" অন্যতম।. বিখ্যাত সঙ্গীত পরিচালক ও সুরকার বাপ্পী লাহিড়ীর মাধ্যমে আলিশা হিন্দি চলচ্চিত্ত্রের সঙ্গীত জগতে প্রবেশ করেন । ১৯৮০-এর দশকে অসংখ্য সফল চলচ্চিত্রে তারা একত্রে ডিস্কো গান করেন, যার মধ্যে "টারজান", "ড্যান্স ড্যান্স", "কমান্ডো", "গুরু", "লাভ লাভ লাভ" ইত্যাদি। যখন তিনি তার কর্মজীবন তার সাথে শুরু করেন তখন নেপথ্য সঙ্গীতশিল্পী হিসেবে অনেক নামী অভিনেত্রীর জন্য যেমন কারিশমা কাপুর, স্মিতা পাতিল, মন্দাকিনী, শ্রীদেবী, জুহি চাওলা, মাধুরী দীক্ষিত, দিব্যা ভারতী অন্যতম। ১৯৮৫ সালে আলিশা রেমো ফার্নান্দেজ এর সাথে "ওল্ড গোয়েন গোল্ড" এবং কোঁকানি অ্যালবামে ২টি গান গেয়েছিলেন। তিনি পঙ্কজ পরাশারের 'জালবা" (১৯৮৭) ছবির জন্য একটি গানও রেকর্ড করেছেন যেটি আনান্দ-মিলিন্দ দ্বারা রচিত। ৮০র দশকে তাঁর সবচেয়ে বড় হিটগুলির মধ্যে একটি ছিল "কাটে নেহি কাটে" ("মি. ইন্ডিয়া") যেটি ১৯৮৭ সালে তিনি সঙ্গীত পরিচালক লক্ষীকান্ত-পেয়ারেলাল এবং কিশোর কুমার এর সাহায্যে গেয়েছিলেন। ১৯৮৯ সালে নির্মিত ত্রিদেভ চলচ্চিত্রে তার গাওয়া আর একটি সফল গান হল "রাত বাহার জাম সে" যেটি ক্যালায়নজি-আনান্দজি এবংভিজু শাহ গেয়েছিলেন। 
আলিশা চিনয় একজন গুজরাতী। তার ম্যানেজার রাজেশ ঝাবেরীর এর সাথে বিয়ে হয়েছিলো কিন্তু বর্তমানে তিনি পৃথক রয়েছেন।
আলিশা চিনাইয়ের গানগুলির সমন্বিত বলিউডের সাউন্ডট্র্যাক অ্যালবামগুলো নিচে দেয়া হল-
লালরেমসিয়ামি

লালরেমসিয়ামি (জন্ম ৩০ মার্চ ২০০০) একজন মিজো ভারতীয় পেশাদার ফিল্ড হকি খেলোয়াড়। তিনি ভারতীয় মহিলা জাতীয় ফিল্ড হকি দল এ ফরোয়ার্ড হিসেবে খেলেন। ক্লাব স্তরে তিনি সাইয়ের হয়ে খেলেন। লালরেমসিয়ামি ২০১৮ বিশ্বকাপে, ভারতের ১৮ জনের জাতীয় দলের হয়ে প্রতিনিধিত্ব করেছিলেন। ২০১৮ জাকার্তা এশিয়ান গেমসে রূপো জিতে, উনি মিজোরাম থেকে এশিয়াড পদক জয়ী প্রথম ক্রীড়াবিদের সম্মান লাভ করেন।
আইজল থেকে আনুমানিক দূরে কোলাসিব নামক শহরে কৃষক পরিবারে লালরেমসিয়ামির জন্ম। তাঁর বাবা, লালথানসাঙ্গা একজন কৃষক ও মা, লাজামাওই, গৃহবধূ। ১১ বছর বয়সে সারছিপের থেঞ্জাল শহরে মিজোরাম সরকার দ্বারা পরিচালিত একটি হকি একাডেমিতে যোগ দেওয়ার জন্য তিনি নির্বাচিত হন। ২০১৬ সালে নতুন দিল্লিতে জাতীয় হকি একাডেমি তে তিনি যোগদান করেন। এই সময় হিন্দি নিয়ে তাঁকে সমস্যায় পড়তে হয়। সতীর্থদের সাহায্যে উনি হিন্দি ভাষা আয়ত্ত করেন। সতীর্থরা তাঁর নামকে ছোট করে 'সিয়ামি' বলে ডাকে।
২০১৬ সালের অনূর্ধ্ব ১৮ ভারতীয় দলে, এশিয়া কাপ খেলার জন্য সুযোগ পান লালরেমসিয়ামি। পরের বছর, তৎকালীন জুনিয়র দলের কোচ বলজিত সিং সাইনি, তাঁকে সিনিয়র ক্যাম্পের জন্য তৈরী করেন। এশিয়ান যুব অলিম্পিক গেমস নির্বাচনী প্রতিযোগিতায়, তিনি অনূর্ধ্ব ১৮ ভারতীয় দলের হয়ে খেলেন, যাতে ভারত দ্বিতীয় স্থান অর্জন করে। পাঁচটি ম্যাচে লালরেমসিয়ামি সাতটি গোল করেন। এরপর তাঁকে সিনিয়র দলে সুযোগ দেওয়া হয়। তাঁর দল ২০১৭ এশিয়া কাপে সোনা জেতে। তাঁকে ২০১৮ এশিয়ান চ্যাম্পিয়নস ট্রফি খেলতে দলে নেওয়া হয় এবং তাঁরা দ্বিতীয় স্থান লাভ করেন। পাঁচটি ম্যাচে, মোট ৩১ মিনিট মাঠে থেকে উনি দুটি গোল করেন। এর মধ্যে, গুরুত্বপূর্ণ রাউন্ড রবিনের শেষ খেলায়, তিনি গোল করে সমতা ফেরান। তাঁকে টুর্নামেন্ট এর 'অনূর্ধ্ব ২১ রাইসিং স্টার' পুরস্কার দেওয়া হয়।
২০১৮ বিশ্বকাপ দলে ১৮ জনের মধ্যে, ভারতের কনিষ্ঠতম সদস্যা হিসেবে যোগ দেওয়ার সুযোগ পান লালরেমসিয়ামি। লিগের খেলাগুলিতে ভালো অবদান রাখার পরে, ইতালির বিপক্ষে টুর্নামেন্টে নিজের প্রথম ও একমাত্র গোলটি করেন লালরেমসিয়ামি।
বিশ্বকাপের পরে জাকার্তা এশিয়ান গেমসে, লালরেমসিয়ামি চারটি গোল করেন। ইন্দোনেশিয়ার বিরুদ্ধে তিনি ২৪ মিনিটের মাথায়, তাঁর প্রথম গোলটি করেন। ভারত ম্যাচটি ৮-০ গোলের ব্যবধানে জেতে। কাজাখস্তানের বিরুদ্ধে তিনি হ্যাট-ট্রিক করেন এবং ভারত ম্যাচটি ২১-০ গোলের ব্যবধানে জেতে। এটি ভারতের এশিয়ান গেমসে দ্বিতীয় বৃহৎ ব্যবধানে জয়। ফাইনালে ভারত জাপানের কাছে ১-২ ফলে হেরে, দ্বিতীয় স্থান লাভ করে। লালরেমসিয়ামি মিজোরামের প্রথম ক্রীড়াবিদ হিসেবে এশিয়ান গেমস পদক লাভ করেন।
সীমা কুমারী

সীমা কুমারী হলেন একজন ভারতীয় রাজনীতিবিদ এবং ভারতীয় জনতা পার্টির (বিজেপি) একজন সদস্য।
কুমারী বিনোদ কুমারের সাথে বিবাহ করেন।
কুমারী ২০০৮ সালে লাহোরি গ্রামের সরপঞ্চ এবং ২০১২ সালে ভোয়া থেকে পাঞ্জাব আইন পরিষদের জন্য নির্বাচিত হন, তখনকালের তালিকাভুক্ত জাতি এবং তালিকাভুক্ত উপজাতি থেকে নির্বাচনপ্রার্থী জন্য একটি নির্বাচনক্ষেত্র। তারপর ৩৩ বছর বয়সে, তিনি পরিষদের কনিষ্ঠ সদস্য ছিলেন।
কুমারী ২০১৭ রাষ্ট্র পরিষদ নির্বাচনের একজন প্রার্থী হিসেবে তার আয় সন্দেহজনকভাবে বেড়ে যাওয়ার কারণে সমলোচনার মুখোমুখি হন। 
২০১২ সালের একটি নির্বাচনের শপথপত্রে তার ঘোষণা দেওয়া সম্পদের পরিমাণের উপর ভিত্তি করে তাকে রাষ্ট্রের গরীব এমএলএ হিসেবে বর্ণনা করা হয়, যা ২০১৭-এর সময়ে ৩০ গুণে বৃদ্ধি পায়। 
তিনি ভারতীয় জাতীয় কংগ্রেসের জগীন্দর পালের কাছে ভোয়াতে তার আসন হারিয়ে ফেলেন।
বাহাওয়ালপুর বিভাগ

বাহাওয়ালপুর বিভাগ পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি বাহাওয়ালপুর বিভাগে বিদ্যমান:
ডেরা গাজী খান বিভাগ

ডেরা গাজী খান বিভাগ পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা গাজী খান বিভাগে বিদ্যমান:
ব্রিটিশ শাসনামলে, সকল জেলাকে পরবর্তীতে ডেরা গাজী খান বিভাগ গঠন করে একত্রে মুলতান বিভাগের একটি জেলা হিসেবে গঠন করা হয়েছিল। কিন্তু স্বাধীনতা পরবর্তী সময়ে, ডেরা গাজী খানকে নিজেই একটি বিভাগ হিসেবে আত্মপ্রকাশ করে। ২০০০ সালে এটি বিলুপ্ত ঘোষণা করা হলেও ২০০৮ সালে পূর্বের নামে ফিরিয়ে আনা হয়।
পুলকিত সম্রাট

পুলকিত সম্রাট (; জন্ম ২৯ ডিসেম্বর ১৯৮৩) একজন ভারতীয় টেলিভিশন অভিনেতা, চলচ্চিত্র অভিনেতা এবং মডেল। "বিট্টু বস" চলচ্চিত্র দিয়ে তার বলিউডে অভিষেক হয়। তার অভিনীত অন্যান্য চলচ্চিত্রসমূহ "ফুকরে", "ডলি কি ডোলি", "সনম রে", "জুনুনিয়াত"।
পুলকিত সম্রাট ১৯৮৩ সালের ২৯শে ডিসেম্বর দিল্লির শালিমার বাগে এক পাঞ্জাবি হিন্দু পরিবারে জন্মগ্রহণ করেন। তার পরিবার আবাসন ব্যবসায়ের সাথে জড়িত। তিনি মানব স্থালি স্কুলে পড়াশোনা করেন এবং পরে দিল্লির অশোক বিহারের মন্টফোর্ট সিনিয়র সেকেন্ডারি স্কুল থেকে পড়াশোনা শেষ করে দিল্লির আপিজে ইনস্টিটিউট অব ডিজাইনে বিজ্ঞাপন কোর্সে যোগ দেন। পাঁচ মাস অধ্যয়নের পর তিনি একটি মডেলিঙের কাজ পান। ফলে তিনি পড়াশোনা ত্যাগ করে মুম্বই চলে যান এবং কিশোর নামিত কাপুরের অভিনয় কোর্সের যোগদান করে।
সম্রাট ২০১৪ সালের ৩রা নভেম্বর তার প্রেমিকা শ্বেতা রোহিরাকে বিয়ে করেন। রোহিরা সালমান খানের "রাখী-বোন"। ২০১৫ সালের নভেম্বর মাসে এই দম্পতির বিবাহবিচ্ছেদ হয়। এরপর সম্রাট তার "সনম রে" চলচ্চিত্রের সহশিল্পী অভিনেত্রী ইয়ামি গৌতমের সাথে প্রেম করেন। ২০১৮ সালে তাদের প্রেমের সম্পর্কের ইতি ঘটে।
২০১৯ সাল থেকে সম্রাট তার "বীরে কি ওয়েডিং", "পাগলপন্তি" ও "তেইশ" চলচ্চিত্রের সহশিল্পী অভিনেত্রী কৃতি খরবন্দার সাথে প্রেমের সম্পর্কে জড়ান। ২০২৪ সালের মার্চ মাসে তারা মনেশ্বরের আইটিসি গ্র্যান্ড ভারতে বিবাহ বন্ধনে আবদ্ধ হন।
পেন বাংলাদেশ

পেন বাংলাদেশ হচ্ছে পেন ইন্টারন্যাশনালের ১৪৮টি কেন্দ্রসমূহের মধ্যে অন্যতম। এটি বাংলাদেশের কবি, সাহিত্যিক, প্রকাশক, সম্পাদক, অনুবাদক, সাংবাদিক ও শিক্ষাবিদদের একটি দ্বিভাষিক সংগঠন, যা বাংলাদেশে সাহিত্যের প্রচার-প্রসার ও মতপ্রকাশের স্বাধীনতা রক্ষার্থে কাজ করে। 
২০১৮-২০২০ মেয়াদের জন্য, পেন বাংলাদেশের সভাপতি হন সৈয়দ মঞ্জুরুল ইসলাম, রবীন্দ্র বিশ্ববিদ্যালয়ের উপাচার্য বিশ্বজিত ঘোষ, লেখক আহমেদ রেজা ও মালেকা ফেরদৌসীকে সহ-সভাপতি নির্বাচিত করা হয়, এবং ফেরদৌসী মাহমুদ ও লাভলী বাশারকে কমিটির যুগ্ম মহাসচিব নির্বাচিত করা হয়।
বাংলাদেশ পেন মূলত ১৯৪৮ সালে ভারত বিভাগের পর "পাকিস্তান পেন" নামে প্রতিষ্ঠিত হয়েছিল, যার সভাপতি হিসেবে মুহম্মদ শহীদুল্লাহকে এবং মহাসচিব হিসেবে সৈয়দ আলী আহসানকে নিয়োজিত করা হয়। ১৯৭১ সালে বাংলাদেশের স্বাধীনতা লাভের পর পাকিস্তান পেন থেকে বাংলাদেশ পেন নামে নামকরণ করা হয়।
সান্নো দেবী

সান্নো দেবী (জন্মঃ ১ জুন ১৯০১) পাঞ্জাবে জন্মগ্রহণ করা একজন ভারতীয় রাজনীতিবিদ এবং ভারতীয় জাতীয় কংগ্রেস এর একজন সদস্য। দেবী ভারতে বিধানসভার প্রথম নারী স্পীকার। তিনি ৬ডিসেম্বর ১৯৬৬ থেকে ১৭মার্চ ১৯৬৭ সাল পর্যন্ত হারিয়ানা বিধানসভার স্পীকার এবং ১৯মার্চ ১৯৬২ থেকে ৩১অক্টোবর ১৯৬৬সাল পর্যন্ত পাঞ্জাব বিধানসভার সহ স্পীকার ছিলেন। 
দেবী অবিভক্ত ভারতের মূলতানে জন্মগ্রহণ করেন। তার পিতা লাল সাইত রাম খান্না একজন সরকারি কর্মকর্তা ছিলেন। দেবী কানিয়া মহাবিদ্যালয়, ঝালেন্দার থেকে পড়াশোনা করেন এবং ছাত্রনেতা হিসেবে রাজনীতির সাথে যুক্ত হন। তিনি কংগ্রেস দলের জেলার নেতা নিযুক্ত হন। ভারত বিভাগের পর তিনি পাঞ্জাব চলে যান। তিনি পাঞ্জাব বিধানসভায় ২বার এবং হারিয়ানা বিধানসভায় ১বার নির্বাচিত হন।
ফয়সালাবাদ বিভাগ

ফয়সালাবাদ বিভাগ পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি ফয়সালাবাদ বিভাগে বিদ্যমান:
অরুণা রায়

অরুণা রায় (জন্মঃ ২৬ মে, ১৯৪৬) একজন ভারতীয় রাজনীতিবিদ ও সমাজকর্মী; তিনি শঙ্কর সিং, নিখিল দে ও অন্যান্য অনেকের সাথে মিলে মজদুর কিষাণ শক্তি সংগঠন (MKSS) প্রতিষ্ঠা করেন। তিনি সমাজের দুর্বল তথা অনগ্রসর অংশের জন্য করা সেবামূলক কাজের জন্য পরিচিত, এছাড়া তিনি ইউপিএ-১ সরকার কর্তৃক প্রতিষ্ঠিত সোনিয়া গান্ধীর নেতৃত্বাধীন 'রাষ্ট্রীয় উপদেষ্টা সমিতি’র সদস্য ছিলেন।
অরুণা রায় চেন্নাইতে জন্মগ্রহণ করেন। তিনি দিল্লীতে বড় হয়েছেন যেখানে তার বাবা একজন সরকারি কর্মচারী ছিলেন। তিনি দিল্লি বিশ্ববিদ্যালয়ের ইন্দ্রপ্রস্ত মহাবিদ্যালয়ে ইংরেজি সাহিত্য নিয়ে পড়াশোনা করেন।
তিনি ১৯৬৮ থেকে ১৯৭৪ সাল পর্যন্ত ভারতীয় প্রশাসনিক সেবার (আইএএস) সরকারি কর্মচারী হিসেবে কাজ করেন।
রায় রাজনৈতিক চাকরি থেকে পদত্যাগ করেন এবং দরিদ্র ও প্রান্তিকের বিষয় নিয়ে কাজ করা শুরু করেন। তিনি রাজস্থানের তিলোনিয়াতে সামাজিক কর্ম ও গবেষণা কেন্দ্রের (এসডব্লিউসি) সাথে যুক্ত হয়ে পড়েন। ১৯৮৭ সালে, নিখিল দে, শঙ্কর সিং ও অন্যান্যদের সাথে তিনি মজদুর কিষাণ শক্তি সংগঠন প্রতিষ্ঠা করেন।
প্রথমত মজদুর কিষাণ শক্তি সংগঠন লড়াই শুরু করে শ্রমিকদের ন্যায্য ও সমান মজুরি আদায়ের লক্ষ্যে কিন্তু সেই লড়াই ধীরেধীরে ভারতে তথ্যের অধিকার আইন প্রনয়ণর আন্দোলনের রূপ নেয়। অরুণা রায় এমকেএসএস ও এনসিপিআরআই সংগঠন দুটির নেতৃত্ব প্রদান করেন এবং তাদের আন্দোলন সফল হয়, যার ফলস্বরূপ ২০০৫ সালে ভারতে তথ্য জানার অধিকার আইন প্রণয়ন হয়।
অরুণা রায় দরিদ্র তথা প্রান্তিক মানুষের অধিকারে জন্য বেশ কয়েকটি আন্দোলন করেন এবং সেগুলোর নেতৃত্ব দেন; যেগুলোর সর্বাধিক গুরুত্বপূর্ণ আন্দোলন হলো তথ্য জানার অধিকার আইন, কাজের অধিকার আইন (মনরেগা), এবং খাদ্যের অধিকার আন্দোলন উল্লেখযোগ্য। সম্প্রতি, she has been involved with the campaign for universal, non-contributory pension for unorganised sector workers as a member of the Pension Parishad and the NCPRI for the passage and enactment of the Whistleblower Protection Law and Grievance Redress Act.
তিনি ২০০৬ সালে পদত্যাগ না করা পর্যন্ত রাষ্ট্রীয় উপদেষ্টা সমিতির একজন সদস্য হিসেবে কাজ করেছেন।
মজদুর কিষাণ শক্তি সংগঠনের সাথে যৌথভাবে, অরুণা রায়কে গ্রামীণ কর্মীদের প্রতি সামাজিক ন্যায়বিচার ও সৃজনশীল উন্নয়নে অধিকার সম্পর্কিত কজের জন্য ১৯৯১ সালে টাইমস ফেলোশিপ পুরস্কার প্রদান করা হয়েছিল।
২০০০ সালে, তিনি সামাজিক নেতৃত্বের জন্য রামোন ম্যাগসেসে পুরস্কার অর্জন করেন। ২০১০ সালে, জন প্রশাসন, শিক্ষা ও ব্যাবস্থাপনায় অসাধারণ কাজের জন্য লাল বাহাদুর শাস্ত্রী রাষ্ট্রীয় পুরস্কার প্রদান করা হয়। ২০১১ সালে টাইম ম্যাগাজিন তাকে বিশ্বের প্রভাবশালী একশো ব্যাকির তালিকায় উল্লেখ করে। In September 2017 India Times listed Roy as one of the 11 Human Rights Activists Whose Life Mission Is To Provide Others With A Dignified Life